Ombygningen af Friis Shoppingcenter skrider planmæssigt frem. Det kunne direktør for JT Byg, Jens Nielsen, fortælle, da TV2 Nord onsdag eftermiddag besøgte byggeriet. - Vi har lige nu 75 mand på arbejde herinde hver dag, og det ser rigtigt fornuftigt ud. Vi begynder snart at lægge sidste hånd på de ting, vi skal, så tidsplanen kommer til at holde, fortæller Jens Nielsen. Entreprenøren skal aflevere de nye lokaler til Magasin i slutningen af marts. Herefter skal Magasin så bruge et par måneder på at gøre det store varehus klar til nordjyderne. Hos Magasin forventer man, at varehuset står klar i midten af 2018.
Entreprenøren, der står for ombygningen af Friis Shoppingcenter er snart klar til at lægge sidste hånd på ombygningen.